პიუს VII
პიუს VII (ლათ. Pius Septimus) ერისკაცობაში გრაფი ბარნაბა ნიკოლო მარია ლუიჯი კიარამონტი (იტალ. Barnaba Niccolò Maria Luigi Chiaramonti; დ. 14 აგვისტო, 1742, ჩეზენა — გ. 20 აგვისტო, 1823, რომი) — რომის პაპი 1800–1823 წლებში. კარდინალი 1785 წლიდან. ატარებდა ფრთხილ, ნაპოლეონის საფრანგეთისადმი შემთანხმებლურ პოლიტიკას. 1804 წელს ნაპოლეონი იმპერატორად აკურთხა, მაგრამ მალე მასთან უთანხმოება მოუვიდა და 1809 წელს დააპატიმრეს, რომში დაბრუნდა ნაპოლეონის დამარცხების შემდეგ (1804). ამავე წელს აღადგინა იეზუიტთა ორდენი. მფარველობდა მეცნიერებასა და ხელოვნებას.